b'\n_START_ARTICLE_\nPanonijos lyguma\n_START_PARAGRAPH_\nPanonijos lyguma, Dunojaus Vidurupio lyguma, Tisos-Dunojaus \xc5\xbeemuma (veng. K\xc3\xa1rp\xc3\xa1t - medence, serb. \xd0\x9f\xd0\xb0\xd0\xbd\xd0\xbe\xd0\xbd\xd1\x81\xd0\xba\xd0\xb0 \xd0\xbd\xd0\xb8\xd0\xb7\xd0\xb8\xd1\x98\xd0\xb0)\xc2\xa0\xe2\x80\x93 didel\xc4\x97 lyguma Centrin\xc4\x97je Europoje, Dunojaus baseine, sutampanti su istoriniu Panonijos regionu._NEWLINE_Did\xc5\xbeioji lygumos dalis yra Vengrijoje ir Serbijoje (Vojvodinoje), ta\xc4\x8diau taip pat u\xc5\xbeima dal\xc4\xaf Rumunijos (Kri\xc5\xa1ana, Banatas), Kroatijos (Vidurio Kroatija, Slavonija), Bosnijos ir Hercegovinos (\xc5\xa1iaurin\xc4\x97 dalis), Austrijos, Slovakijos (Karintija, \xc5\xa0tirija, Karintija), Ukrainos (U\xc5\xbekarpat\xc4\x97) teritorij\xc5\xb3.\n_START_SECTION_\nGeografija\n_START_PARAGRAPH_\nPanonija yra did\xc5\xbeiul\xc4\x97 stepinga lyguma, kuri susidar\xc4\x97 plioceno periode i\xc5\xa1d\xc5\xbei\xc5\xabvus Panonijos j\xc5\xabrai. Jos plotas apie 200 t\xc5\xabkst. km\xc2\xb2. I\xc5\xa1 vis\xc5\xb3 pusi\xc5\xb3 Panonij\xc4\x85 supa kalnai. \xc5\xa0iaur\xc4\x97je remiasi \xc4\xaf Karpat\xc5\xb3 kalnus, rytuose\xc2\xa0\xe2\x80\x93 \xc4\xaf Transilvanijos plynauk\xc5\xa1t\xc4\x99, pietuose\xc2\xa0\xe2\x80\x93 \xc4\xaf Dinar\xc5\xb3 kalnus, vakaruose\xc2\xa0\xe2\x80\x93 \xc4\xaf Alpes._NEWLINE_Pavir\xc5\xa1ius lygus, vietomis \xc5\xa1iek tiek kalvotas, su i\xc5\xa1kylan\xc4\x8diais kaln\xc5\xb3 masyvais. Visas regionas priklauso Dunojaus baseinui. Prateka Dunojus, Tisa, Sava, Drava. \xc5\xa0iaur\xc4\x97s vakaruose telk\xc5\xa1o Balatono e\xc5\xbeeras. Vyrauja mi\xc5\xa1kastep\xc4\x97s ir step\xc4\x97s (pu\xc5\xa1ta). Intensyvi \xc5\xbeemdirbyst\xc4\x97 (kvie\xc4\x8diai, kukur\xc5\xabzai, ry\xc5\xbeiai; sodai, vynuogynai)._NEWLINE_Sudaryta i\xc5\xa1 Did\xc5\xbeiosios Vengrijos lygumos (Alfeldo): Did\xc5\xbeiojo Alfeldo (pietuose ir rytuose) ir Ma\xc5\xbeojo Alfeldo (\xc5\xa1iaur\xc4\x97s vakaruose); Dunantulio, Ki\xc5\xa1alfeldo._NEWLINE_Svarbiausi miestai: Budape\xc5\xa1tas, Timi\xc5\xa1oara, Novi Sadas, Debrecenas, Pe\xc4\x8das, Segedas.'